LYST

BORG | Jólabjór & matur
2024-11-15 18:00 - 23:00 UTC
Jólabjór & Matur með Borg Brugghús 🎅🍻
LYST býður upp á einstakt jólakvöld með Borg Brugghúsi þar sem jólabjórarnir þeirra verða paraðir við rétti frá okkur. Bruggarar frá BORG mæta og kynna bjórana
5 bjórar – 5 réttir – Bara gaman
Jólabjór & Matur er fullkomin blanda fyrir þá sem elska góðan bjór, frábæran mat og stuð
Pantaðu borð á hér til að tryggja þér sæti á þessum viðburð.Við hlökkum til að sjá þig! 🎄🍻✨
Verð: 10.500 kr. á mann, innifalið er matur og bjór

Fyndinn Frambjóðandi
2024-11-14 20:00 - 21:30
Oddviti Pírata í Norðausturkjördæmi býður fólki á uppistand á LYST í Lystigarðinum á Akureyri fimmtudagskvöldið 14.nóvember kl. 20:00.

Frítt inn

Snorri Helgason - Tónleikar
2024-11-09 20:30 - 22:30
Tónlistarmaðurinn Snorri Helgason kemur fram á LYST í Lystigarðinum á Akureyri laugardagskvöldið 9. nóvember 2024. Snorri á að baki langan tónlistarferil, fyrst með hljómsveitinni Sprengjuhöllinni og svo sem sólótónlistarmaður sem hefur gefið út 6 plötur og unnið að ýmsum verkefnum í leikhúsi og kvikmyndum.
Snorri sendi nýverið frá sér lagið Aron sem sat á toppi vinsældalista Rásar 2 í tvær vikur og er það fyrsta sem heyrist af væntanlegri plötu hans sem byggir á íslenskum samtíma.
Snorri mun á tónleikunum á LYST flytja lög frá sínum ferli og segja frá sögunum á bakvið þau ásamt einhverjum nýjum lögum og vel völdum tökulögum.
Miðaverð: 3.500.

Kaffihúsakvöld Ungskálda
2024-11-06 20:00 - 21:30
Skemmtileg upphitun fyrir úrslit í ritlistakeppni Ungskálda 2024 á LYST í Lystigarðinum.
Ætlað ungu fólki á aldrinum 16-25 ára sem hefur áhuga á ritlist. Frábært tækifæri til að læra eitthvað nýtt, kynnast skrifum annarra og jafnvel lesa upp sín eigin verk.
Veitingar í boði fyrir skráða gesti.
Skráning og nánari upplýsingar á www.ungskald.is
Ungskáld er verkefni á Akureyri sem gengur út á að efla ritlist og skapandi hugsun hjá ungu fólki á aldrinum 16-25 ára.
Verkefnið hófst árið 2013 og er það eina sinnar tegundar á landinu. Staðið er fyrir ritlistakeppni þar sem veitt eru peningaverðlaun fyrir efstu þrjú sætin. Engar hömlur eru settar á texta, hvorki varðandi efnistök né lengd. Þeir þurfa þó að vera á íslensku og eigið frumsamið hugverk.
Til þess að styðja við áhugasama um að skila inn texta/textum er boðið upp á námskeið í skapandi skrifum og skapandi hugsun, þar sem leiðbeinendur koma úr ólíkum áttum. Sem dæmi var síðustu ár leitað til Andra Snæs Magnasonar, Kött GráPjé og Bryndísar Björgvinsdóttur.
Einnig hefur ritlistakvöldið slegið í gegn en þar er gestum boðið upp á veitingar, upplestur og tónlistaratriði. Tilvalin vettvangur til að mynda tengsl í gegnum ritlistina.
Í nefnd Ungskálda eru fulltrúar frá Atvinnu-, markaðs- og menningarteymi Akureyrarbæjar, Verkmenntaskólanum á Akureyri, Menntaskólanum á Akureyri, Ungmennahúsinu í Rósenborg og Amtbókasafninu.
_______________________Verkefnið er styrkt af Uppbyggingarsjóði Norðurlands eystra og Akureyrarbæ.

SÜMAC | POP up
2024-11-01 - 2024-11-02
Taktu þátt í sérstakri matarupplifun þegar Sumac, eitt af vinsælustu veitingahúsum Reykjavíkur, kemur til Akureyrar með pop-up viðburð á LYST. Þann 1. og 2. nóvember geturðu notið glæsilegs matseðils innblásins af litríku bragðtegundum frá Miðausturlöndum og Norður-Afríku, þar sem fersk hráefni og djörf krydd eru í aðalhlutverki.
Þessi einstaka viðburður gefur þér tækifæri til að smakka frábæra rétti frá Sumac í fallegu umhverfi Lystigarðsins á Akureyri. Hvort sem þú ert heimamaður eða gestur í bænum, þá er þetta matarupplifun sem þú mátt ekki láta fram hjá þér fara.
Bókaðu borð strax til að tryggja þér sæti á þessum ógleymanlega kvöldi.
Meiri upplýsingar seinna

VetrarhlaupaSERÍA LYST og UFA | #1
2024-10-30 17:30 - 19:00
Vertu með í VetrarhlaupaSERÍU LYST með UFA!
Langar þig að halda þér í formi í vetur og njóta þess að hlaupa með skemmtilegum hópi? Þá er VetrarhlaupaSERÍA LYST fullkomið tækifæri fyrir þig! Hlaupin henta öllum, hvort sem þú ert byrjandi eða lengra kominn.
Allir hlauparar byrja og enda á LYST í Lystigarðinum, þar sem heitt súkkulaði og ljúffeng fiskisúpa bíður þín eftir hvern hlaupatúr! Skemmtileg stemning í vetur, þar sem hver hlaupaleið er einstök.
Fyrsta hlaup fer fram 30. október kl. 17:30, og síðan fylgja fleiri miðvikudagar:
– **27. nóvember**
– **29. janúar**
– **26. febrúar**
– **26. mars**
Hlaupagjaldið er aðeins 1000 kr og hlaup eftir hlaup verður heitt súkkulaði fyrir alla og fiskisúpa í boði á 2.200 kr.
Komdu og njóttu hreyfingar og félagsskapar í vetur!
Allir eru velkomnir!
Skráning fer fram á staðnum
Fyrsta hlaup:
Mæting í Lystigarðinn við LYST þar sem hlaupið er ræst til norðurs. þar hlaupið þið út úr garðinum um planið hjá MA. Efst á MA-planinu er farið yfir Þórunnarstræti, þaðan í suður að og yfir Miðhúsabraut. Hlaupið niður Miðhúsabraut að hringtorgi við Naustagötu, haldið þar áfram suður Naustabraut, upp Wilhelmínugötu, beygið til hægri og hlaupið norður Kjarnagötu. Við hringtorgið á Kjarnagötu haldið þið áfram niður Naustagötu, beygið til vinstri og hlaupið Naustabraut og Miðhúsabraut að Þórunnarstræti þar sem þið farið aftur yfir Miðhúsabraut. Hlaupið norður Þórunnarstrætið að MA sömu leið og endið hjá LYST. Leiðin er 6 km.
Strava linkur : https://www.strava.com/routes/3283882721828531366
Meiri upplýsingar hér

Ritlistakvöld með Ævari Þór Benediktssyni
2024-10-02 20:00 - 22:00
Seinna ritlistakvöld Ungskálda verður miðvikudagskvöldið 2. október á LYST í Lystigarðinum frá kl. 20-22.
Að þessu sinni er leiðbeinandinn Ævar Þór Benediktsson sem er einn afkastamesti og vinsælasti höfundur landsins á sviði barna- og unglingabóka. Verk hans hafa hlotið fjölda verðlauna bæði á Íslandi og erlendis. Ævar er einnig lærður leikari og hefur hann leikið bæði á sviði og í sjónvarpsþáttum en einnig framleitt sitt eigið efni fyrir útvarp og sjónvarp. Frekari upplýsingar um Ævar og hans verk er að finna á heimasíðu hans www.aevarthor.com
Kvöldið er ætlað ungu fólki á aldrinum 16-25 ára sem hefur áhuga á ritlist og því að kostnaðarlausu. Frábært tækifæri til að læra eitthvað nýtt, hitta önnur skáld, kynnast verkum þeirra og jafnvel lesa upp sín eigin verk.
Veitingar í boði fyrir skráða gesti.
Skráning HÉR
Í nefnd Ungskálda eru fulltrúar frá Atvinnu-, markaðs- og menningarteymi Akureyrarbæjar, Verkmenntaskólanum á Akureyri, Menntaskólanum á Akureyri, Ungmennahúsinu í Rósenborg og Amtbókasafninu.

KATA og Dandri
2024-09-27 20:30 - 23:00
KATA og Daníel fara um víðan völl og spila vel valin lög úr allskonar áttum.
Kata eða Katrín Mist er leik- og tónlistarkona frá Akureyri.Kata hefur komið víða við á sínum ferli bæði sem leik- og söngkona en einnig sem danshöfundur. Hún hefur komið að verkefnum hjá Borgarleikhúsinu, þar sem hún hefur starfað undanfarin 5 ár, Þjóðleikhúsinu, Leikfélagi Akureyrar og í sjónvarpi en er nú snúin aftur heim til Akureyar til að leika í Litlu Hryllingsbúðinni hjá Leikfélagi Akureyrar.Katrín Mist hefur einnig verið að gefa út tónlist undir nafninu KATA og má vænta fleiri laga frá henni á næstunni.
Daníel er ungur gítarleikari að vestan. Hann spilar með Færibandinu og hefur einnig komið að fjölda ólíkra verkefna innan tónlistarsenunnar hér fyrir norðan. Hann stefnir á að gefa út eigin lög í vetur og aldrei að vita hvort þið fáið að heyra smá sýnishorn.

Bræður, Saman á ný
2024-09-21 20:00 - 22:00
Eftir ferðalög og nám erlendis koma þessir miklu félagar saman á ný heima á Akureyri. Frumsamin og upplífgandi tónlist um svaðilfarir, ævintýri og upplifanir
Ivan mendez
Stefán Elí
Hnoss
Flammeus
Hinrik Hólmfríðarson Ólason

Útitónleika SERÍA - KK
2024-09-07 16:00 - 17:30
Tónleikar númer fjögur í Útitónleika seríunni sumarið 2024!

KK spilar öll sín bestu lög í garðskálanum í Lystigarðinum
LYST heldur tónleikana, og allur ágóði af þeim rennur til Lystigarðsins.
Miðasala fer fram á LYST.is og með posa á staðnum.
Hægt er að styrkja Lystigarðinn með miðakaupum hvort sem þið komist á tónleikana eða ekki.
Svo að svona viðburðir fái að vera þá þarf umgengni að vera uppá tíu. Við biðjum því alla að fylgja umgengisreglum Lystigarðsins og passa upp á flotta garðinn okkar.
Mælum með að mæta frekar með teppi til að sitja á frekar en stóla á túninu.
Gott að mæta snemma
Villi Vandræðaskáld og Dandri hita upp!
Viðburðurinn er styrktur af Menningarsjóð Akureyrar, LYST, HS kerfi, Kollgátu, Akureyri Whale watching og Brauð & co

Tríó Kristjáns Edelstein
2024-08-30 22:00 - 23:00
Notalegir tónleikar á LYST í Lystigarðinum í tilefni Akureyrarvöku.Tríó Kristjáns Edelsteins, bæjarlistamans Akureyrar 2022, leikur frumsamda tónlist í bland við eigin útsetningar á þekktum popp og djasslögum á LYST í Lystigarðinum strax eftir setningarhátíð Akureyrarvöku.Tríóið skipa Kristján Edelstein á gítar, Stefán Ingólfsson á bassa og Halldór G Hauksson á trommur
FRÍTT INN Á MEÐAN HÚSIÐ LEYFIR
_____________________Viðburðurinn er styrktur af Akureyrarvöku.Fleiri spennandi viðburði má finna á www.akureyrarvaka.is

Útitónleika SERÍA - Júlí Heiðar
2024-08-17 17:00 - 18:30
Tónleikar númer þrjú í Útitónleika seríunni sumarið 2024!

Júlí Heiðar spilar öll sín bestu lög í garðskálanum í Lystigarðinum
LYST heldur tónleikana, og allur ágóði af þeim rennur til Lystigarðsins.
Miðasala fer fram á LYST.is og með posa á staðnum.
Hægt er að styrkja Lystigarðinn með miðakaupum hvort sem þið komist á tónleikana eða ekki.
Svo að svona viðburðir fái að vera þá þarf umgengni að vera uppá tíu. Við biðjum því alla að fylgja umgengisreglum Lystigarðsins og passa upp á flotta garðinn okkar.
Mælum með að mæta frekar með teppi til að sitja á frekar en stóla á túninu.

Viðburðurinn er styrktur af Menningarsjóð Akureyrar, LYST, HS kerfi, Kollgátu , Akureyri whale watching, Dominos og Brauð & co

Birkir Blær á LYST
2024-08-03 21:00 - 22:30
Birkir Blær heldur tónleika á LYST laugardaginn 3. ágúst kl 21:00
Hann mun flytja blöndu af nýju og gömlu efni ásamt vel völdum ábreiðum.
Miðaverð: 4000
Um Birki:
Birkir Blær er 24 ára tónlistarmaður frá Akureyri en hann hefur verið búsettur í Stokkhólmi undanfarin ár. Hann er söngvari, lagasmiður, hljóðfæraleikari og pródúsent. Hann vill ekki festa tónlistina sína í einum ákveðnum flokki, heldur fær hann innblástur úr öllum áttum en allra helst frá soul, blues og r&b. Birkir er reyndur tónlistarmaður, hann hefur haldið ótal tónleika og komið fram í útvarpi, sjónvarpi og á tónlistarhátíðum. Hann hefur gefið út tónlist sem hefur nú verið streymt tæplega 6 milljón sinnum á Spotify. Hann er sennilega þekktastur fyrir að hafa unnið sænsku Idol keppnina árið 2021. Birkir starfar nú sem tónlistarmaður bæði á Íslandi og í Svíþjóð.
Hægt er að fylgja Birki Blæ á öllum samfélagsmiðlum og tónlistarveitum hér: linktr.ee/birkir.blaer

Útitónleika SERÍA - Una Torfadóttir
2024-07-20 21:00 - 22:30
Tónleikar númer tvö í Útitónleika seríunni sumarið 2024!

Una Torfadóttir spilar öll sín bestu lög
LYST heldur tónleikana, og allur ágóði af þeim rennur til Lystigarðsins.
Miðasala fer fram á LYST.is og með posa á staðnum. (Armband á sumar & bjórhátíð LYST jafngildir miða á þennan viðburð)
Hægt er að styrkja Lystigarðinn með miðakaupum hvort sem þið komist á tónleikana eða ekki.
Svo að svona viðburðir fái að vera þá þarf umgengni að vera uppá tíu. Við biðjum því alla að fylgja umgengisreglum Lystigarðsins og passa upp á flotta garðin okkar.
Mælum með að mæta frekar með teppi til að sitja á frekar en stóla á túninu.
Þessi viðburður er lokaatriði á laugardagsdagskrá Sumar & bjórhátíðar LYST
Viðburðurinn er styrktur af Menningarsjóð Akureyrar, Íslandsbanka, LYST, HS kerfi, Kollgátu, Akureyri Whale watching og Brauð & co
20 ára aldurstakmark

Sumar & bjórhátíð LYST
2024-07-19 - 2024-07-21
Við endurtökum leikinn frá því í fyrra.
Íslenskur bjór, næs vibe, góður matur, flottir tónleikar eru þemað í ár.
Dagskrá

19. júlí
Tilboð á bestu stöðum Akureyrar

20. júlí
Tilboð á bestu stöðum Akureyrar
13:00 – 18:00
Brugghús dæla og kynna bjór

Grillaðar pizzur
Tony’s Paella
Churros
Bjórsnarl LYST

Píludeild Þórs – Stigakeppni

16:00 Laura Roy & RAKEL
21:00 Útitónleika SERÍA – Una Torfa

21. júlí
Tilboð á bestu stöðum Akureyrar

Armband veiting aðgang að Útitónleika SERÍU tónleikum Unu Torfadóttur, 20 júlí kl 21:00 í Lystigarðinum

Hlökkum mega mikið til

Vilt þú taka þátt í deginum? hafðu samband í LYST@LYSTak.is

Verð 10.500kr

Krummi á LYST
2024-07-06 20:30 - 22:30
Söng og lagahöfundurinn Krummi Björgvinsson mun koma fram ásamt hljómsveit sinni Krákunum á LYST þann 6.Júlí.
Hann mun flumflytja lög af sinni næstkomandi hljómplötu ásamt eldri lögum sem hafa náð miklum vinsældum í útvarpi og trónað á toppi vinsældarlista Rás 2, Bylgjunni svo eitthvað sé nefnt.
Miðaverð er aðeins 4990 kr sem hægt er að nálgast á heimasíðu LYST.
Hér verður um einstaka kvöldstund að ræða sem enginn má missa af.

Teitur Magnússon
2024-07-04 20:30 - 22:30
Teitur Magnússon hefur tónleikaferð sína um Norður- og Austurland í Lystigarðinum á Akureyri. Teitur hefur átt góðu gengi að fagna að undanförnu og átt mörg lög á vinsældalistum. Tryggið ykkur miða á þessa einstöku upplifun!
Eftir að hafa gefið út reggíbræðing með Ojba Rasta forðum daga vakti Teitur fyrst athygli undir eigin nafni árið 2014 með sólóplötunni 27. Platan innihélt skynvillu-skotið dægurlagapopp og var fylgt eftir með plötunni Orna árið 2018 við góðan orðstír. Árið 2021 gaf hann út plötuna 33 og hlaut hún þrjár tilnefningar og ein verðlaun á Íslensku tónlistarverðlaununum.
Miðaverð: 3.500

Útitónleika SERÍA - LÓN
2024-06-15 17:00 - 18:30
Fyrstu tónleikar í Útitónleika seríunni sumarið 2024!

Hljómsveitin Lón mætir en hana skipa Valdimar Guðmundsson, Ásgeir Aðalsteinsson og Ómar Guðjónsson.
LYST heldur tónleikana, og allur ágóði af þeim rennur til Lystigarðsins.
Miðasala fer fram á LYST.is og með posa á staðnum.
Hægt er að styrkja garðin með miðakaupum hvort sem þið komist á tónleikana eða ekki.
Svo að svona viðburðir fái að vera þá þarf umgengni að vera uppá tíu. Við biðjum því alla að fylgja umgengisreglum Lystigarðsins og passa upp á flotta garðin okkar.
Mælum með að mæta frekar með teppi til að sitja á frekar en stóla á túninu.
Norðanmennirnir Þorsteinn Jabob og Þröstur Ingvars spila ljúfa tóna áður en LÓN stígur á svið, svo við mælum með að mæta snemma.
Viðburðurinn er styrktur af Menningarsjóð Akureyrar, Kollgátu, LYST, HS kerfi, brauð & co, Dagskránni, Whale watching Akureyri og Íslenskum verðbréfum

Og Natura - Kokteil TAKEOVER
2024-06-07 16:00 - 23:00
Kemstu ekki á Kokteilnámskeiðið með Og Natura? engar áhyggjur Og Natura tekur yfir barinn á föstudeginum og verður með alla sínu bestu kokteila og bjóra
LYST sér um veitingar svo það er tilvalið að kíkja í drykk og mat
laaaaaaang best að bóka borð!

Kokteil námkeið með Og Natura
2024-06-06 20:00 - 22:00
Og Natura kemur norður og heldur kokteilnámskeið!Það verður smakkað nokkrar tegundir af gini og rommi, fullt af fræðslu og svo gera allir nokkra kokteila.
Hentar öllum, bæði fagfólki sem vill læra meira og áhugamönnum sem vilja smakka meira.
20 ára og eldri
Gjafaprís!6.500 kr á mann
takmarkaður sætafjöldi, svo bókaðu strax!

Tríó Kristjáns Edelsteins á LYST
2024-06-01 21:00 - 23:00
Tríó Kristjáns Edelsteins mun halda tónleika á LYST í Lystigarðinum á Akureyri þann 1. júní næstkomandi. Tríóið mun þar spila frumsamda tónlist af komandi plötu.
Bandið skipa Kristján Edelstein, Stefán Ingólfsson og Halldór G Hauksson. Tónleikarnir hefjast klukkan 21.00 kvöldið 1. júní.

Pub Quiz með Villa Vandræðaskáld - Í boði Kalda
2024-05-31 20:30 - 22:30
Síðasta pub quiz fyrir sumarið!
verður forsetaþema? verður sumar þema? það verður allavega gaman
Gettu betur dómarinn og spurningahöfundur heldur áfram með pub quiz in sín hjá okkur á LYST
Best að bóka borð – komust færri að en vildu síðast!
Þessi viðburður er í boði KALDA

Bóka hér

Forhlustunarpartý Bigga Maus
2024-05-30 20:00 - 21:00
Forhlustunarpartý Bigga Maus
Birgir Örn Steinarsson, sem starfar undir listamanna nafninu Biggi Maus, hefur ákveðið að fagna útgáfu væntanlegrar breiðskífu sinnar ‘Litli dauði/Stóri hvellur’ með því að bjóða fólki í for-hlustunarpartý á LYST. Það verður haldið þann 30. maí, eða tæpri viku fyrir útgáfu sjálfrar plötunnar.
Breiðskífan kemur svo út þann 5. júní næstkomandi á streymi-veitum sem og á vínyl. Hún er öll unnin í samstarfi við Togga Nolem (Þorgils Gíslason) sem gerði garðinn frægan með Skyttunum, Kött Grá Pjé og þessa daganna í rokksveitinni Leður. Hér fylgja þeir eftir vinsældum laganna ‘Má ég snúza meir?’, ‘Ekki vera að eyða mínum tíma’ sem komu út í fyrra sem og útgáfu þeirra af lagi Friðriks Dórs, ‘I don’t remember your name’, sem kom út miðvikudaginn 15. maí.
Hljóðheimur þeirra er einhvers konar stökkbreyting á nýrómantík níunda áratugarins og má þar nefna sveitir á borð við Bauhaus, Bara-flokkinn, Blondie og Grafík sem áhrifavalda.
Platan er öll unnin á Akureyri þar sem Birgir býr nú og starfar sem listamaður og sálfræðingur. Ákveðið var að fara alla leið í tengingunni við höfuðstað Norðurlands og fengu þeir félagar leyfi til þess að hljóðrita stóran hluta plötunnar í sjálfu Davíðshúsi, sem skáldið Davíð Stefánsson frá Fagraskógi gaf bænum að gjöf í erfðarskrá sinni. Allur söngur og píanóspil var því hjóðritað inn á vinnustofu Davíðs, með eintak af sjálfri Guðbrandsbiblíu á flyglinum.
Eitthvað er um gesti á plötunni og má þar helst nefna Páll Ragnar Pálsson félaga Bigga úr Maus, Valmar Valjaots úr Hvanndalsbræðrum og Rósu Ómars sem syngur í aukalagi á vínylútgáfunni. Einnig koma Mausararnir Eggert og Danni við sögu líka.
Birgir fagnar rúmlega 30 ára farsælum ferli í tónlistarbransanum en hann hefur m.a. náð gullplötu sölu ásamt hljómsveit sinni Maus og unnið íslensku tónlistarverðlaunin fyrir textagerð og sem hljómsveit ársins. Birgir vann einnig Eddu verðaunin árið 2014 fyrir handrit ársins (Vonarstræti) sem hann skrifaði ásamt Baldvini Z. Fjórum árum síðar gerðu þeir svo einnig saman handritið af Lof mér að falla.
Útgáfutónleikar fyrir plötuna verða svo haldnir í haust.

Hugljúfir vortónar
2024-05-25 20:00 - 22:00
Það eru þær Hafdís Inga, Helga Viðars, Lydía Rós, Soffía Meldal & Sigrún Björg ásamt hljómsveit sem flytja gestum hugljúfa vortóna á Lyst í Lystigarðinum laugardagskvöldið 25. maí.
Tónleikarnir eru hluti af útskrift þeirra úr Complete Vocal Technique námi við Tónlistarskólann á Akureyri.
Hljómsveit skipa: Risto Laur, Tómas Leó Halldórsson og Bjarki Símónarson.
Verið hjartanlega velkomin

Ingvi Quartet
2024-05-18 20:30 - 22:00
Þekkt og þægileg jazz og blús lög ásamt frumsaminni tónlist.Lög sem listafólk á borð við Frank Sinatra, Natalie Cole, Etta James, Ella Fitzgerald, Bill Evans, Joe Cocker, John Coltrane og fleiri hafa gert vinsæl.Kjartan Valdemarsson- píanóMichael Weaver-sax, tenor og flautaPétur Ingólfsson-kontrabassiIngvi Rafn Ingvason-trommur & söngurGestasöngkona-Lydía Rós Björnsdóttir Waage.Miðasala á Lyst.is

Brynjólfur og Soffía
2024-05-17 20:00 - 22:00
Þann 17. maí kl. 20:00 ætla þau Soffía Meldal og Brynjólfur Skúlason, nemendur Tónlistarskólans á Akureyri, að efna til tónleika á LYST. Efnisskrá er fjölbreytt og eru öll velkomin sem vilja koma og njóta.
Þeim til halds og trausts verður kennaraband Tónlistarskólans skipað svona:Hallgrímur Jónas Ómarsson – gítarHjörleifur Örn Jónsson – trommurRisto Laur – píanóStefán Ingólfsson – bassi
Aðgangseyrir er 3000kr.
Hlökkum til að sjá ykkur<3

Dagur Harmonikunnar
2024-05-04 14:30 - 16:00
Hugljúf stemming á LYST – LystigarðinumHarmonikudaginn 4. maí
Ljúfir harmonikutónar munu óma áLYST – Lystigarðinum í tilefni afalþjóðlegum degi harmonikunnarFrönsk stemmning,kvikmyndaballöður ogrómantísk ástarljóðFlytjendur á öllum aldri flytjafjölbreytta tónlist
Laugardagur – 4. maí – Milli 14:30 og 16:00 – LYST – Lystigarðurinn – Frítt inn

PUB Quiz með Villa Vandræðaskáld - Í boði WISE & ÞEKKINGAR
2024-05-03 20:30 - 22:30
Gettu betur spurningahöfundur, dómari, leikari, grínisti og tónlistamaður. Villi Vandræðaskáld kemur aftur með Pub quiz!
Alltaf vinsæll
Best að bóka borð!
Og skrá sig á biðlistann ef það er uppbókað, það detta alltaf einhverjir út á síðustu stundu..

Í boði WISE & ÞEKKINGAR

Bóka borð

Katrín Mist syngur uppáhalds lögin sín
2024-04-27 20:30 - 22:00

Teitur Magnússon
2024-04-19 20:30 - 22:30
Teitur Magnússon snýr aftur norður og telur í þrusu þétt prógram frumsamdra slagara af ferlinum auk vel valinna tökulaga.
Eftir að hafa gefið út reggíbræðing með Ojba Rasta vakti Teitur fyrst athygli undir eigin nafni árið 2014 með sólóplötunni 27. Platan innihélt skynvillu-skotið dægurlagapopp og var fylgt eftir með plötunni Orna árið 2018 við góðan orðstír. Árið 2021 gaf hann út plötuna 33 og hlaut hún þrjár tilnefningar og ein verðlaun á Íslensku tónlistarverðlaununum. Tryggið ykkur miða á þessa einstöku upplifun!
